Fuji, Drag, Bianchi ja Adriatica – kõik need rattabrändid on Rattabaasis olemas. Valikus on üle saja ratta igale maitsele. Ole sa väike või kõrges eas, meilt leiad uue sõiduvahendi. Siin on suur valik lasterattaid, hübriidrattaid, linnarattaid, maastikurattaid ja maanteerattaid, samuti igasugust lisavarustust nii rattale kui sõitjale. Kiiver pähe, tuled peale, riided selga, ratas kiiremaks, ilusamaks või kergemaks – kõike seda saab meilt!
Kui talv juhtub tulema, siis selleks puhuks leidub meil lai valik suusavarustust, lisaks teeme suuskade hooldust treenimiseks, koolitunniks ja võistlusteks. Vaata meil müüdavaid kaubamärke!
#000000
Pakume jalgrataste hooldust, rattapesu ja komplekteerimist. Kohapeal on olemas suur valik eri tootjate varuosi. Oleme Rakveres ainus ettevõte, kus pakutakse rattapesu sisetingimustes. Enne hooldustöid teeme igale kliendile hinnapakkumise ja arutame üheskoos läbi sõiduvahendi mured ja rõõmud. Pärast seda läheb ratas pesusse ja edasi meie kogenud mehaanikute näppude vahele. Soovi korral paigaldame teie rattale mitmesugust lisavarustust ja abistame sobiva sõiduasendi leidmisel. Kõikidele Rattabaasist ostetud ratastele kehtib tasuta üldhooldus koos pesuga jooksva aasta lõpuni. Vaata hinnakirja ja broneeri aeg.
#000001
kõikide sõlmede puhastamine ja määrimine (jooksud,kaelad, keskjooks),
lihtsamate osade vahetus (kett, kassett, klotsid, trossid),
#000002
Tööd, mida loetelu ei sisalda, teostame ajatööna. Töökoja tunnihind: 45 €
#000003
Rattabaas võib ühepoolselt hindu muuta.
#000004
Aastal 2011 sai Kallel profikarjäär Cofidises otsa ja oli paras aeg teha teoks plaan rajada päris oma rattapood. Samal ajal keerlesid Argo peas juba päris suure hooga sarnased mõtted. Polnud vaja rohkem kui üht telefonikõnet – ja käed olid löödud. Mehed tundsid teineteist juba ammustest aegadest, klapp oli hea ja tandem võis veerema minna. Profirattur ja tippmehann – sellest lihtsalt pidi hea asi tulema.
Nüüdseks ongi Rattabaasist saanud just selline koht, nagu unistatud. Supermarketikassa-laadset müüki „kaup sulle–raha mulle” siin ei kohta. Pool elu jalgratastega koos elanud mehed korraldavad igale kliendile personaalse ja põhjaliku nõustamise. Või kaks. Või kolm. Peaasi, et lõpuks kõige õigem ja rõõmutoovam ratas või suusapaar välja saaks valitud. Lisaks hüvale nõule riistvara asjus saab soovija häid näpunäiteid ka treenimise, võistlemise, hooldamise, toitumise või isegi näiteks lapsekasvatamise teemal. Kogemusi, mida jagada, jagub küllaga.
#000005
Räägitakse, et hakkasin enne rattaga sõitma kui kõndima. Kuna isa tegeles rattaspordiga, oli ka minu teekond ette arvata. Lapsepõlv möödus rattasadulas ja erinevaid spordialasid harrastades. Lõpetasin Audentese spordikooli Otepääl ja suundusin kümneks aastaks Prantsusmaale mitmesugustesse klubidesse. Täitsin oma lapsepõlve hullumeelse unistuse – jõudsin profiklubisse. Sport on mind kasvatanud ja kõvasti karastanud. Tippsportlase teekond lõppes 2011. aasta lõpus ja mu elus algas uus seiklus – Rattabaas.
#000006